Check Point

Check Point Software Technologies Ltd. ir Izraēlas datu drošības risinājumu uzņēmums. Tas ir dibināts 1993. gadā. Uzņēmuma galvenais birojs atrodas Telavivā.

Check Point akcijas tiek kotētas Nasdaq biržā (kods CHKP). Lielākie akcionāri 2025. gada septembrī: Gils Šveds (Gil Shwed; 22,62 %), MFS Investment Management Canada (4,41 %), BlackRock Advisors (4,37 %), Norges Bank (2,94 %).

 Vēsture 
Uzņēmumu Check Point 1993. gadā Izraēlas pilsētāRamatganā dibināja Gils Šveds, Mariuss Nahts un Šlomo Krāmers.
1994. gadā tika izlaists pirmais produkts FireWall-1 — ugunsmūris (stateful firewall), kas seko katram tīkla savienojumam un bloķē tās paketes, kuras neattiecas uz aktīvajiem savienojumiem.
1994. gadā Check Point noslēdza līgumu par ugunsmūra piegādi Sun Microsystems izstrādājumiem. 1995. gadā tika iegūts piegādes līgums ar Hewlett-Packard; atvērts birojs Redwood City, Kalifornijā.

1996. gada jūnijā Check Point akcijas sāka kotēt NASDAQ biržā.
1998. gadā uzņēmums panāca vienošanos ar Somijas mobilo telefonu ražotāju Nokia, lai datortīklu drošības iekārtu operētājsistēmā IPSO iestrādātu ugunsmūra tehnoloģiju FireWall-1.

2002. gadā Check Point iegādājās 60 % uzņēmuma SofaWare Technologies kapitāldaļu.
2003. gadā tika nopirkts uzņēmums Zone Labs, kura galvenais produkts bija personālais ugunsmūris ZoneAlarm.
2006. gadā Check Point iegādājās uzņēmumu Protect Data.
2006. gada beigās tika nopirkts ielaušanās novēršanas sistēmas izstrādātājs NFR security.
2009. gadā no Nokia tika nopirkta operētājsistēma IPSO, kuru Check Point apvienoja ar savu produktu Secure Platform, izveidojot operētājsistēmu GAiA.

2010. gadā Check Point iegādājās uzņēmumu Liquid Machines.
2011. gadā tika nopirkts uzņēmums Dynasec.
2015. gada februārī tika iegādāts jaunuzņēmums Hyperwise, kas nodarbojās ar procesora līmeņa draudu aizsardzību.
2015. gada aprīlī Check Point iegādājās uzņēmumu Lacoon Mobile Security, kas piedāvāja mobilo ierīču drošības risinājumus.
2018. gada oktobrī tika iegādāts uzņēmums Dome9 (mākoņdatošanas drošības stāvoklis).
2019. gada janvārī tika nopirkts uzņēmums ForceNock. Decembrī iegādāti uzņēmumi Cymplify un Protego Labs.

2020. gada septembrī Check Point nopirka uzņēmumu Odo Security.
2021. gada augustā tika iegādāts uzņēmums Avanan (mākoņpakalpojumu e-pasta drošība).
2021. gada 20. decembrī Check Point tika izņemts no Nasdaq-100 indeksa veidojošajiem uzņēmumiem.
2023. gadā tika iegādāti uzņēmumi: Perimeter 81 (SASE/SSE platforma), Atmosec (programmatūra kā pakalpojums platforma).
2024. gadā Check Point iegādājās uzņēmumu Cyberint (ārējo risku pārvaldība).

2025. gada 27. maijā Check Point paziņoja, ka iegādāsies uzņēmumu Veriti, kas ieviesis preventīvu riska pārvaldību, nodrošinot automatizētu draudu riska novēršanu un sadarbību draudu novēršanā sarežģītās daudzpiegādātāju vidēs.
2025. gada 16. septembrī Check Point vienojās iegādāties uzņēmumu Lakera, kas izstrādāja mākslīgā intelekta drošības platformu aģentu MI lietojumprogrammām.
2026. gada februārī Check Point vienojās iegādāties trīs Izraēlas kiberdrošības jaunuzņēmumus: Cyclops, Cyata un Rotate.

 Atsauces 

 Ārējās saites 

 Check Point vietne

Kategorija:Izraēlas uzņēmumi
Kategorija:Nasdaq kotētie uzņēmumi